*****

ΚΑΝΟΝΙΣΜΟΣ (ΕΟΚ) αριθ. 678/89 ΤΗΣ ΕΠΙΤΡΟΠΗΣ

της 16ης Μαρτίου 1989

για τροποποίηση του κανονισμού (ΕΟΚ) αριθ. 2729/88 σχετικά με τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 του Συμβουλίου όσον αφορά τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για την οριστική εγκατάλειψη αμπελουργικών εκτάσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 σχετικά με τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για οριστική εγκατάλειψη αμπελουργικών εκτάσεων (1), και ιδίως το άρθρο 20,

Εκτιμώντας:

ότι για να είναι σε θέση η Επιτροπή να εξετάζει την επίδραση των μέτρων εγκατάλειψης των εκτάσεων, στο πλαίσιο της διεξοδικής ανάλυσης στην οποία το Συμβούλιο πρέπει να προβεί πριν από την 1η Απριλίου 1990 σύμφωνα με το άρθρο 11 του κανονισμού (ΕΟΚ) αριθ. 1442/88 ή στο πλαίσιο της ανακοίνωσης που αναφέρεται στο άρθρο 9 παράγραφος 1 του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (2), όπως τροποποιήθηκε τελευταία από τον κανονισμό (ΕΟΚ) αριθ. 2964/88 (3), πρέπει να προβλεφθεί ότι τα κράτη μέλη ανακοινώνουν στην Επιτροπή ορισμένους πίνακες·

ότι είναι σκόπιμο να καθορίζεται η ημέρα λήξης της ετήσιας προθεσμίας για την υποβολή στην Επιτροπή, εκ μέρους των κρατών μελών, των αιτήσεων βάσει του άρθρου 12 παράγραφοι 1 ή 2 του κανονισμού (ΕΟΚ) αριθ. 1442/88, ώστε να είναι δυνατή η κατάλλληλη ενημέρωση, σε εύθετο χρόνο, των αιτούντων και να αποφεύγεται ο φόρτος εργασίας για τις αρμόδιες αρχές κατά την εξέταση των αιτήσεων·

ότι είναι σκόπιμο να εγκριθούν ιδιαίτερες ημερομηνίες, όσον αφορά την περίοδο 1989/90, ώστε τα κράτη μέλη να έχουν τη δυνατότητα, από χρονική άποψη, να υποβάλλουν ανάλογες αιτήσεις στην Επιτροπή· ότι πρέπει, κατά συνέπεια, να προβλεφθεί ελάχιστη προθεσμία παραλαβής το 1989 ώστε οι ατομικές αιτήσεις να μπορούν να γίνονται με πλήρη γνώση του θέματος· ότι, ενόψει του αριθμού των αιτήσεων που έχουν ήδη υποβληθεί, τα κράτη μέλη μπορούν, εντούτοις, να προβλέψουν ότι οι ατομικές αιτήσεις που έχουν ήδη υποβληθεί πριν από την ημερομηνία αυτή και που δεν αφορούν τις ζώνες για τις οποίες η Επιτροπή έχει ήδη θεσπίσει διατάξεις βάσει του άρθρου 12 παράγραφοι 1 ή 2 του κανονισμού (ΕΟΚ) αριθ. 1442/88, γίνονται επίσης δεκτές για να αποφευχθεί ο φόρτος της διοικητικής εργασίας·

ότι είναι επίσης σκόπιμο να καθοριστεί ελάχιστη προθεσμία όσον αφορά τη δυνατότητα συντόμευσης προθεσμιών που προβλέπεται στο άρθρο 4 παράγραφος 4 του εν λόγω κανονισμού ώστε να παρέχεται αρκετός χρόνος στους αιτούντες, μετά την ενδεχόμενη δημοσίευση των ζωνών που εξαιρούνται από την εφαρμογή του εν λόγω κανονισμού σύμφωνα με το άρθρο 12, για την κατάλληλη συμπλήρωση των αιτήσεων για εγκατάλειψη εκτάσεων·

ότι είναι σκόπιμο, με την ευκαιρία της τροποποίησης αυτής, να γίνουν ορισμένες διευκρινίσεις στην ανακοίνωση στην οποία προβαίνουν τα κράτη μέλη βάσει του άρθρου 10 του κανονισμού (ΕΟΚ) αριθ. 2729/88 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 3445/88 (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2729/88 τροποποιείται ως εξής:

1. Το άρθρο 10 αντικαθίσταται από το ακόλουθο κείμενο:

«Άρθρο 10

Τα κράτη μέλη ανακοινώνουν στην Επιτροπή, το αργότερο μέχρι τις 31 Οκτωβρίου, το σύνολο των ποσοτήτων που εξαιρούνται από την υποχρέωση που αναφέρεται στο άρθρο 39 του κανονισμού (ΕΟΚ) αριθ. 822/87, κατανέμοντας τις εν λόγω ποσότητες ανά κατηγορία μέσης απόδοσης και ανά διοικητική μονάδα. Στην ανακοίνωση αυτή, προσδιορίζονται οι νέες ποσότητες που εξαιρούνται μετά την περάτωση της περιόδου εκρίζωσης, καθώς και οι αντίστοιχες αμπελουργικές εκτάσεις που έχουν υποστεί εκρίζωση, σύμφωνα με την ίδια κατανομή.»

2. Παρεμβάλλονται τα ακόλουθα άρθρα:

«Άρθρο 10α

Τα κράτη μέλη ανακοινώνουν στην Επιτροπή, το αργότερο την 1η Δεκεμβρίου του έτους κατά τη διάρκεια του οποίου περατούται η περίοδος εκρίζωσης, τα στοιχεία που προβλέπονται στους πίνακες που εμφαίνονται στα παραρτήματα IV και V.

Η αποστολή αυτή μπορεί να πραγματοποιηθεί κυρίως στο πλαίσιο της ετήσιας ανακοίνωσης που γίνεται από τα κράτη μέλη βάσει του άρθρου 9 του κανονισμού (ΕΟΚ) αριθ. 822/87.»

«Άρθρο 11α

1. Οι αιτήσεις των κρατών μελών βάσει του άρθρου 12 παράγραφοι 1 ή 2 του κανονισμού (ΕΟΚ) αριθ. 1442/88 υποβάλλονται στην Επιτροπή το αργότερο την 1η Οκτωβρίου, για να είναι δυνατόν να εφαρμοσθούν από την επόμενη αμπελουργική περίοδο. Εντούτοις, για τις εκριζώσεις που πρόκειται να πραγματοποιηθούν κατά τη διάρκεια της περιόδου 1989/90, οι εν λόγω αιτήσεις πρέπει να υποβληθούν πριν από την 1η Απριλίου 1989.

2. Σε περίπτωση προσφυγής στο άρθρο 4 παράγραφος 4 του κανονισμού (ΕΟΚ) αριθ. 1442/88, ημέρα λήξης της προθεσμίας υποβολής των ατομικών αιτήσεων δεν μπορεί να είναι προγενέστερη της 1ης Ιουλίου. Για να εφαρμοστεί στην επόμενη αμπελουργική περίοδο, η επίσπευση αυτή της λήξης της προθεσμίας πρέπει να ισχύει στο ενδιαφερόμενο κράτος μέλος την 1η Απριλίου.

3. Για τις εκριζώσεις που πρόκειται να πραγματοποιηθούν κατά τη διάρκεια της περιόδου 1989/90, γίνονται δεκτές μόνον οι ατομικές αιτήσεις που υποβάλλονται από τις 15 Μαΐου 1989. Τα κράτη μέλη μπορούν, εντούτοις, να προβλέψουν ότι οι ατομικές αιτήσεις που υποβάλλονται πριν από αυτή την ημερομηνία είναι επίσης δεκτές όταν αφορούν ζώνες άλλες από εκείνες για τις οποίες έχουν θεσπιστεί από την Επιτροπή διατάξεις βάσει του άρθρου 12 παράγραφοι 1 ή 2 του κανονισμού (ΕΟΚ) αριθ. 1442/88.»

3. Προστίθενται τα παραρτήματα IV και V που εμφαίνονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαρτίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 132 της 28. 5. 1988, σ. 3.

(2) ΕΕ αριθ. L 84 της 27. 3. 1987, σ. 1.

(3) ΕΕ αριθ. L 269 της 29. 9. 1988, σ. 5.

(4) ΕΕ αριθ. L 241 της 1. 9. 1988, σ. 108.

(5) ΕΕ αριθ. L 302 της 5. 11. 1988, σ. 21.

ΠΑΡΑΡΤΗΜΑ

«ΠΑΡΑΡΤΗΜΑ IV

Αναλυτικός κατάλογος των αμπελουργικών εκτάσεων που καλλιεργούνται με ποικιλίες οινοποιήσιμων σταφυλιών και που αποτελούν το αντικείμενο οριστικής εγκατάλειψης στο πλαίσιο του κανονισμού (ΕΟΚ) αριθ. 1442/88

Χώρα:

Διοικητική μονάδα: (1)

Περίοδος:

(σε ha)

1.2,3.4,5 // // // // Κατηγορίες αποδόσεων (2)

(R = απόδοση)

(για τις εκτάσεις Ε 25 ares // Επιτραπέζιοι οίνοι

// v.q.p.r.d. (4)

1.2.3.4.5 // // Μερική

εγκατάλειψη // Ολική

εγκατάλειψη (3) // Μερική

εγκατάλειψη (3) // Ολική

εγκατάλειψη (3) // // // // // // R micro 20 hl/ha // // // // // // // // // // 20 < R micro 30 // // // // // // // // // // 30 < R micro 40 // // // // // // // // // // 40 < R micro 50 // // // // // // // // // // 50 < R micro 90 // // // // // // // // // // 90 < R micro 130 // // // // // // // // // // 130 < R micro 160 // // // // // // // // // // R > 160 // // // // // // // // // // Εκτάσεις < 25 ares και Ε 10 ares // // // // // // // // //

(1) Υποδιαίρεση σύμφωνα με το άρθρο 2 παράγραφος 2 στοιχείο β) του κανονισμού (ΕΟΚ) αριθ. 357/79 του Συμβουλίου (ΕΕ αριθ. L 54 της 5. 3. 1979, σ. 124). Ενδεχομένως μικρότερη υποδιαίρεση εάν θεωρείται σκόπιμο. Ένας τέτοιος πίνακας παρέχεται για κάθε διοικητική μονάδα που αποτελεί το αντικείμενο της αμπελοκαλλιέργειας οινοποιήσιμων σταφυλιών.

(2) Οι αναφερόμενες κατηγορίες απόδοσης αντιστοιχούν σε εκείνες που αναφέρονται στο άρθρο 2 παράγραφος 1 στοιχείο β) του κανονισμού (ΕΟΚ) αριθ. 1442/88, για τις εκτάσεις που έχουν υποστεί εκρίζωση ανά εκμετάλλευση μεγαλύτερη των 25 ares. Πρόκειται λοιπόν για την απόδοση εκτάσεων που έρχουν υποστεί εκρίζωση.

(3) Καθίσταται γνωστό αν οι εκριζώσεις που πραγματοποιήθηκαν αντιστοιχούν σε μερική εγκατάλειψη ή σε ολική εγκατάλειψη των αμπελουργικών εκτάσεων του συνόλου της εκμετάλλευσης.

(4) Με τον όρο v.q.p.r.d εννοούνται οι αμπελκουργικές εκτάσεις που είναι κατάλληλες για την παραγωγή v.q.p.r.d.

ΠΑΡΑΡΤΗΜΑ V

Αναλυτικός κατάλογος των αμπελουργικών εκτάσεων άλλων από εκείνες που αναφέρονται στο παράρτημα IV που έχουν υποστεί οριστική εγκατάλειψη στο πλαίσιο του κανονισμού (ΕΟΚ) αριθ. 1442/88

Χώρα:

Διοικητική μονάδα: (1)

Περίοδος:

(σε ha)

1.2.3 // // // // Τύποι αμπέλου (2)

// Μερική εγκατάλειψη (3) // Ολική εγκατάλειψη (3) // // // // Κληματαριά με χονδρή ρόγα // // // Άλλες ποικιλίες κληματαριάς // // // Άλλες φυτείες με χονδρή ρόγα // // // Άλλες // // // // // // Charentes // // // Σταφύλια για αποξήρανση // // // Μητρική φυτεία υποκειμένων // // // // //

(1) Υποδιαίρεση σύμφωνα με το άρθρο 2 παράγραφος 2 στοιχείο β) του κανονισμού (ΕΟΚ) αριθ. 357/79. Ενδεχομένως μικρότερη υποδιαίρεση εάν είναι σκόπιμο. Ένας τέτοιος πίνακας παρέχεται για κάθε διοικητική μονάδα που αποτελεί το αντικείμενο της καλλιέργειας αμπέλων που αναφέρονται στο παράρτημα.

(2) Οι αναφερόμενοι εδώ τύποι αμπέλου αντιστοιχούν σε εκείνους που αναφέρονται στο άρθρο 2 παράγραφος 1 στοιχεία γ), δ), ε) και στ) του κανονισμού (ΕΟΚ) αριθ. 1442/88.

(3) Καθίσταται γνωστό αν οι πραγματοποιηθείσες εκριζώσεις αντιστοιχούν σε μερική εγκατάλειψη ή σε ολική εγκατάλειψη των αμπελουργικών εκτάσεων του συνόλου της εκμετάλλευσης.»